想升格減7磅?智弘話「鈦易」做到!
2024年04月29日 13:11
東網電視
更多新聞短片
黃智弘尚欠兩場頭馬就升格。
10磅仔黃智弘近期成績唔差,早輪試過連贏3日,直到尋日大賽日先至斷纜,都好正常嘅,始終尋日咁多高手喺度,佢喺3場一級賽又冇坐騎,自然難啲爭取成績。不過,今期去番跑馬地,黃智弘又有唔少好馬在手,除咗師傅方嘉柏提供嘅「風中勁松」、「鈦易搵」,葉楚航亦將「蟲草之凰」交畀佢,相信佢要起孖攞到出道後第20W,成功升格做7磅仔嘅難度唔係太高啩。
先講吓第2場「蟲草之凰」,雖然近兩仗於泥地一哩表現一般,但此駒之前4戰谷草一哩取得
2冠1亞,今次重返強項,配合黃智弘減10磅嘅優勢,如果可以克服11檔,依然極具競爭力。
而第5場「風中勁松」曾於黃智弘胯下建功,人馬合拍,谷草1200米又係最佳路程,仲要抽1檔好位,而尾場「鈦易搵」上仗正正由佢贏馬,既然有幾匹實力馬在手,睇吓呢位10磅仔能否完成任務啦。